
ŠAKIŲ RAJONO SAVIVALDYBĖS TARYBA

SPRENDIMAS

DĖL GYVENAMŲJŲ PATALPŲ PIRKIMO

2014 m. liepos 31 d. Nr. T-246
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo 16 straipsnio 2 dalies 31 punktu, 48 straipsnio 1 dalimi, Valstybės ir savivaldybių turto valdymo, naudojimo ir disponavimo juo įstatymo 6 straipsnio 5 punktu, Valstybės paramos būstui įsigyti ar išsinuomoti ir daugiabučiams namams atnaujinti (modernizuoti) įstatymo 7 straipsnio 1 dalimi, Socialinės apsaugos ir darbo ministro 2014 m. birželio 17 d. įsakymu Nr. A1-328 „Dėl 2014 metų Lietuvos Respublikos valstybės biudžeto specialių tikslinių dotacijų, skirtų savivaldybių socialinio būsto fondui plėtoti, paskirstymo savivaldybių biudžetams patvirtinimo“, rajono savivaldybės tarybos 2009 m. gegužės 28 d. sprendimu Nr. T-190 patvirtintu Savivaldybės socialinio būsto fondo sudarymo tvarkos aprašu ir atsižvelgdama į rajono savivaldybės administracijos direktoriaus  2014 m. liepos 18 d. įsakymą Nr. AT-698 „Dėl rajono savivaldybės socialinio būsto pirkimo skelbiamų derybų būdu ekonominio ir socialinio pagrindimo tvirtinimo“   nusprendžia:


1. Pirkti skelbiamų derybų būdu gyvenamąsias patalpas rajono savivaldybės socialinio būsto fondui plėtoti. 

  
2. Įgalioti rajono savivaldybės administracijos direktorių:


2.1. organizuoti ir vykdyti gyvenamųjų patalpų pirkimo procedūrą, vadovaujantis Lietuvos Respublikos Vyriausybės 2003 m. birželio 25 d. nutarimu Nr. 841 patvirtintu Žemės, esamų pastatų ar kitų nekilnojamųjų daiktų pirkimų arba nuomos ar teisių į šiuos daiktus įsigijimų tvarkos aprašu;

2.2. pasirašyti gyvenamųjų patalpų pirkimo-pardavimo sutartis bei perdavimo-priėmimo aktus.


3. Įpareigoti rajono savivaldybės administracijos Centralizuotos buhalterijos skyrių apmokėti už perkamas gyvenamąsias patalpas iš 2014 m. valstybės biudžeto specialių tikslinių dotacijų, skirtų rajono savivaldybės socialinio būsto fondui plėtoti (146 tūkst. Lt).

